open-index/open-wikipedia-markdown huggingface dataset:
மதுரைக் காமக்கணி நப்பாலத்தனார்

**மதுரைக் காமக்கணி நப்பாலத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 204
## புலவர் பெயர் விளக்கம்
### காமக்கணி
இவர் காமத்தைக் கணித்தறியும் சோதிடர். அந்தக் காலத்தில் திருமணப் பொருத்தம் இருவரும் ஒருவரை ஒருவர் எந்த அளவு விரும்புகின்றனர் என்பதைக் கணித்தறிந்தே தீர்மானிக்கப்பட்டது. (நாள், நட்சத்திரம் பார்த்து அன்று) இப்புலவர் மணமக்களின் பருவ உணர்வுகள் ஒத்துப்போதலைக் கணித்தறிந்து கூறும் கணியர்.

### நப்பாலத்தன்
ஆற்றின் இரு கரையையும் இணைப்பது பாலம். அத்தம் என்பது வழி. பாலத்தன் = பாலமாக விளங்கியவன். காதலர்களின் பாலம் இவர்.

thumb|200px|right|தண்ணுமை
## பாடல் சொல்லும் செய்தி
போரில் அரசனுக்கு வெற்றியைத் தேடித் தந்துவிட்டோம். என்மனைவியின் தோளை நான் பெறவேண்டும். தேரை விரைந்து செலுத்துக என்று தலைவன் தன் பாகனிடம் சொல்கிறான்.
### வழுதி பாசறை
வழுதியின் போர்ப் பாசறையிலிருக்கும் தலைவன் இவன். வழுதிக்குத்தான் இவன் வெற்றி தேடித் தந்தான்.
### வாணன் சிறுகுடி
சிறுகுடி நெல்வளம் மிக்க ஊர். அவ்வூர் மக்கள் நெல் அறுக்கும்போது தண்ணுமைப் பறையை முழக்குவர். அந்தப் பறையொலியைக் கேட்டுப் பொய்கையில் மேயும் பறவைகள் பறந்து சென்று மரங்களில் புகலிடம் கொள்ளும்.

இந்தச் சிறுகுடியின் அரசன் வாணன்.

பகுப்பு:சங்கப் புலவர்கள்
ஆதிக் உஸ் ஸமான்

**ஆதிக் உஸ் ஸமான்** (*Atiq-uz-Zaman,* பிறப்பு: சூலை 20 1975), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2000 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
அசாம் கான்

**மொகம்மத் அசாம் கான்** (Mohammad Azam Khan, பிறப்பு: மார்ச்சு 1 1969), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 இலிருந்து 1998 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

## மேற்கோள்கள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
அஸீம் ஹபீஸ்

**ராஸா அஸீம் ஹபீஸ்** (*Raja Azeem Hafeez*, பிறப்பு: சூலை 29 1963), ஒரு பாக்கித்தானியத் துடுப்பாட்டக்காரர். இவர் 18 தேர்வுத் துடுப்பாட்டப் போட்டியிலும், 15 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
அஸ்ஹர் கான்

**அஸ்ஹர் கான்** (*Azhar Khan*, பிறப்பு: செப்டம்பர் 7 1955), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 159 முதல்தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
ஆதிப் ரவூப்

**ஆதிப் ரவூப்** (Atif Rauf, பிறப்பு: மார்ச்சு 3 1964), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 142 முதல்தர துடுப்பாட்டப் போட்டிகளிலும் கலந்து கொண்டுள்ளார். 1994 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
அதாஉர் ரெஹ்மான்

**அதாஉர் ரெஹ்மான்** (Ata-ur-Rehman, பிறப்பு: மார்ச்சு 28, 1975), ஒரு பாக்கித்தானியத் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும், 30 முதல்தர துடுப்பாட்டப் போட்டிகளிலும் கலந்து கொண்டுள்ளார். 1992 இலிருந்து 1996 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

## மேற்கோள்கள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
முதுகலை வணிக மேலாண்மை

***முதுகலை வணிக மேலாண்மை*** (Master of Business Administration, **MBA**) வணிக மேலாண்மைத் துறையில் பட்டமேற்படிப்புக் கல்வி பயின்றபின் பெறும் ஓர் பட்டமாகும். பல கல்வித்துறைகளிலிருந்தும் மாணவர்களைக் கவரும் இந்தக் கல்வித்திட்டம், 19வது நூற்றாண்டில் ஐக்கிய அமெரிக்காவில் தொழில் புரட்சியின் விளைவாக எழுந்த வணிக வளர்ச்சியை அறிவியல் சார்ந்து முகவாண்மை செய்யக்கூடிய தேவை ஏற்பட்டதை யடுத்து, உருவாக்கப்பட்டது.  இந்தக் கல்வித்திட்டத்தின் மையமாக அமைந்துள்ள பாடங்கள் மாணவர்களுக்கு வணிகத்தின் பல்வேறு கூறுகளான கணக்குப்பதிவு, நிதிமேலாண்மை, சந்தைப்படுத்துதல், மனிதவளம், இயங்கு மேலாண்மை போன்றவற்றிற்கு அறிமுகப்படுத்துகின்றன. இக்கல்வியில் படிக்கும் மாணவர்கள் பொதுவான வணிக மேலாண்மை பாடத்திட்டத்தையோ அல்லது குறிப்பிட்ட துறைசார்ந்த படிப்பில் கூர்ந்து படிக்கவோ இயலும்.  வணிக மேலாண்மை பட்டமேற்படிப்புகளின் தரத்தையும் நிலைத்திறனையும் கண்காணித்து செல்வாக்களிக்கும் அமைப்புகள் உள்ளன. பல நாடுகளிலும் வணிகவியல் பள்ளிகள் முதுகலை வணிக மேலாண்மைக் கல்வியை முழு நேரம், பகுதி நேரம், நிறுவன அதிகாரி மற்றும் தொலை கல்வி மாணவர்களுக்கு ஏற்றவாறு தகுந்த துறைசார் குவியத்துடன் அமைத்துள்ளன. 

## மேற்கோள்கள்
 

பகுப்பு:வணிகவியல்
பகுப்பு:மேலாண்மைப் பள்ளிகள்
2011 தமிழ்நாடு சட்டமன்றத் தேர்தல் முடிவுகள் (நீலகிரி மாவட்டம்)

நீலகிரி மாவட்டத்தில் உதகமண்டலம், கூடலூர் (தனி), குன்னூர் எனும் மூன்று சட்டமன்றத் தொகுதிகள் இடம் பெற்றுள்ளன. இந்த சட்டமன்றத் தொகுதிகளுக்கு 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தல் முடிவுகள் இங்கு தரப்பட்டுள்ளன.

* 2011 தமிழ்நாடு சட்டமன்றத் தேர்தலில் நீலகிரி மாவட்டத்தில் போட்டியிட்ட வேட்பாளர்களின் பெயர்கள், அவர்களது கட்சி, சின்னம் மற்றும் பெற்ற வாக்குகள் பற்றிய விரிவான தகவல்கள்:

# வெற்றி பெற்ற வேட்பாளர் பெயர் வண்ணத்தில்
# இரண்டாவதாக வந்த வேட்பாளர் பெயர் -
# கட்டுப்பணம் (டெபாசிட்) திரும்பக் கிடைத்தவர் - வண்ணம்

### [[உதகமண்டலம் (சட்டமன்றத் தொகுதி)|உதகமண்டலம்]]

### [[கூடலூர் (சட்டமன்றத் தொகுதி)|கூடலூர் (தனி)]]

### [[குன்னூர் (சட்டமன்றத் தொகுதி)|குன்னூர்]]

## மேற்கோள்கள்
அஸ்மத் ரனா

**அஸ்மத் ரனா** (Azmat Rana, 3 நவம்பர் 1951 - 30 மே 2015), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1980 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1951 பிறப்புகள்
பகுப்பு:2015 இறப்புகள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
சிரிய உள்நாட்டுப் போர்

right|thumb|300px|22 மார்ச் அன்றைய நிலவரப்படி

**சிரிய உள்நாட்டுப் போர்** என்பது சிரியாவில் நடைபெற்று வரும் உள்நாட்டுப் போரினைக் குறிக்கும். துனீசியப் புரட்சியின் தாக்கத்தால் அராபிய நாடுகளில் எழுந்த தொடர் போராட்டங்களின் அங்கமாக சிரியாவில் 26 சனவரி 2011 முதல் நடைபெற்றுவரும் போராகும். இந்தப் போர் *முன்பு எப்போதும் நடந்திராத* ஒன்றாக விவரிக்கப்படுகிறது.

சிரியாவில் 1962ஆம் ஆண்டு முதல் நெருக்கடி நிலை ஆட்சி நடைபெற்று வருகிறது. இது குடிமக்களுக்கான அரசியலமைப்பு பாதுகாவல்களை இடைநீக்கம் செய்துள்ளது. அஃபேஸ் அல்-அஸாத்தின் முப்பதாண்டுகள் ஆட்சிக்குப் பிறகு அவரது மகன் பஷர் அல்-அஸாத் கடந்த பத்தாண்டுகளாக ஆண்டு வருகிறார்.

மார்ச் 18, 19 நாட்களில் நிகழ்ந்த போராட்டங்கள் பல பத்தாண்டுகளில் நடந்தேறியதில்லை எனவும் சிரியாவின் அரசு போராடும் மக்களுக்கு எதிராக வன்முறையால் பதிலடி கொடுத்திருக்கிறார்கள் என்றும் ஊடகச் செய்திகள் கூறின. இந்த வன்முறையை ஐக்கிய நாடுகள் செயலாளர்-நாயகம் பான் கி மூன் "ஏற்றுக்கொள்ள முடியாதது" என்று கூறினார்.

## உலக நாடுகளின் இராணுவப் பங்களிப்பு

## போரின் பாதிப்புகள்
### உயிரிழப்புகள்
20 ஆகஸ்ட் 2014 அன்றைய ஐக்கிய நாடுகள் அவையின் ஆய்வின்படி, 1,91,369 பேர் உயிரிழந்துள்ளனர்.

## சிரியா அகதிகள்
சிரியா உள்நாட்டுப் போரில், 2012 முதல் 2017 முடிய சிரிய மக்களை இசுலாமிய அரசு பயங்கரவாதிகள் மற்றும் பிற இசுலாமிய பயங்கரவாத அமைப்புகள் தாக்கிக் கொன்றதாலும், சிரியர்களின் வழிபாட்டுத் தலங்கள் அழிக்கப்பட்டதாலும்,  சிரிய மக்கள் சிரியாவை விட்டு  அகதிகளாக வெளியேறினர்.

## 2018 ஆம் ஆண்டு போர்
இந்த உள்நாட்டுப் போரானது மீண்டும் 2018 ஆம் ஆண்டு ஆரம்பம் ஆனது. சிரியாவில் தலைநகர் டமாஸ்கஸ் அருகே, கிளர்ச்சியாளர்கள் கட்டுப்பாட்டில் உள்ள கிழக்கு கூட்டா பகுதி மீது ரஷியாவால் ஆதரிக்கப்படும் சிரியா  அரசுப் படைகள் பெப்ரவரி 18, 2018 ஆம் நாள் முதல் தொடர் வான்வழித் தாக்குதல்களை நடத்தி வருகின்றனர். இந்த தாக்குதலில் 500க்கும் மேற்பட்டோர் கொல்லப்பட்டுள்ளனர்.

கொல்லப்பட்டவர்களில் 121 பேர் குழந்தைகள் என பிரிட்டனை தலைமையகமாக கொண்டு இயங்குகின்ற கண்காணிப்பு குழுவான "சிரியன் அப்சர்வேட்டிரி ஃபார் ஹூமன் ரைட்ஸ்" அமைப்பு கூறியுள்ளது.

## இதையும் காண்க
* ஐரோப்பியப் புலம்பெயர்வோர் நெருக்கடி

## மேலும் படிக்க
* 

## மேற்கோள்கள்


## வெளியிணைப்புகள்

* Syria Unrest collected coverage with live blog  at *[[Al Jazeera English]]*
* Live updates on Syria’s uprising  at *[[NOW Lebanon]]*
* Syria Comment by Joshua Landis.

பகுப்பு:2010களின் உள்நாட்டுப் போர்கள்
பகுப்பு:சிரியா
மதுரைக் கள்ளிற் கடையத்தன் வெண்ணாகனார்

**மதுரைக் கள்ளிற் கடையத்தன் வெண்ணாகனார்** சங்ககாலப் புலவர்களில் ஒருவர். இவரால் பாடப்பட்ட இரண்டு பாடல்கள் சங்கநூல் தொகுப்பில் இடம்பெற்றுள்ளன. அவை: அகநானூறு 170, புறநானூறு 316.
## பாடல் தெடரால் பெயர் பெற்ற புலவர்
இவரது புறநானூற்றுப் பாடல் 'கள்ளில் வாழ்த்திக் கள்ளில் வாழ்த்தி' என்று தொடங்குகிறது. வல்லாண் கள்ளில் கடையில் உறங்கிக்கொண்டிருப்பானாம். அவனைக் காணும் பாணரை அவன் பேணுவானாம். இந்த வல்லாணைப் புலவர் கள்ளில் கடையத்தனாகக் காட்டுவதால் வெண்ணாகனார் என்னும் இவரது பெயரில் 'கள்ளிற் கடையத்தன்' என்னும் அடைமொழி சேர்க்கப்பட்டுள்ளது.
thumb|200px|right|"கடற் சிறு காக்கை காமர் பெடையொடு" உறங்கும் வேட்டம் மடி யாமம்
## அகம் 170 பாடல் சொல்லும் செய்தி
நெய்தல்நிலத் தலைவி தன் தலைவனை எண்ணிக் காம வயத்தில் அவர்களுடைய உறவைப்பற்றிப் பற்றித் தன் நெஞ்சுக்குக் கூறுகிறாள்.

கானல் கழறாது (எடுத்துரைக்காது)
கழி கூறாது (சான்று சொல்லாது)
தேன் உண்ணும் வண்டுகள் மொழியாது (வாய் பேசமாட்டா)

அலவ! (நண்டே!)
உன்னைக் கவரும் கடற்காக்கை தன் பெடையோடு உறங்கும் நள்ளிரவில் சுறாமீன் உன்னைக் கவரக் கனவு கண்டுகொண்டிருக்கும் வேளையில் நீ வெளியில் வந்து எட்டிப் பார்த்தாய் அல்லவா?

நெஞ்சே!
அவன் நள்ளிரவில் உன்னோடு காம வெள்ளத்தில் இணைந்து நீந்தினான். (சேர்ந்தான்) அது உனக்கு மட்டுந்தான் தெரியும்.

என்ன செய்யப்போகிறாய்?

thumb|99px|right|வள்ளி மருங்குல்

## புறம் 316 பாடல் சொல்லும் செய்தி
* திணை - வாகை
* துறை - வல்லாண்முல்லை
வல்லமை உள்ள ஆண்மகனின் இருப்புநிலையைக் கூறுவது வல்லாண்முல்லை.

பாணர் ஒருவர் வல்லாண் ஒருவனைக் காணச் செல்கிறார். அன்றைக்கு முதல்நாள் என்ற பாணன் ஒருவனுக்கு அந்த வல்லாண் தன் வாளைப் பணையமாக வைத்துப் பொருளீட்டிக்கொண்டுவந்து கொடுத்தானாம்.

அவன் ஈவதில்லாளனாம். (ஈகை இல்லத்தில் வாழ்பவனாம்) அவனிடம் செல்லும்படி புலவர் மற்றொரு பாணனை ஆற்றுப்படுத்துகிறார். சென்றால் பாணனின் மனைவி வள்ளி (வளைந்த) இடுப்பில் அணியத்தக்க என்னும் அணிகலனைத் தருவானாம். உண்ணக் கள்ளும் உணவும் தருவானாம். வேந்தர் விழுமம் உறப் போரிட்டுக் கொண்டுவந்து தருவானாம்.

இப்படி அவனைப்பற்றிச் சொல்லிவிட்டு 'அவன் என் இறைவன்' என்று புலவர் குறிப்பிடுகிறார்.

## மேற்கோள்கள்


பகுப்பு:சங்கப் புலவர்கள்
கீரனுக்கு இலக்கணம் உபதேசித்த படலம்

திருவிளையாடற் புராணத்தில் 54 வது படலமாக கீரனுக்கு இலக்கணம் உபதேசித்த படலம் உள்ளது. இப்படலத்தில் சிவன் நக்கீரருக்கு இலக்கணம் கற்பித்த வரலாறு கூறப்பட்டுள்ளது.

## திருவிளையாடல்

சங்கத்துப் புலவர் கூட்டத்திலே நக்கீரர் சிவபெருமான் மீது நீங்காத பக்தி கொண்டவர். தினமும் பொற்றாமரைக் குளத்தில் நீராடி சோமசுந்தரப்பெருமானை வழிபடும் கடமை கொண்டவர். சிவபெருமான் நக்கீரர் மீது கொண்ட அன்பின் காரணமாக அகத்திய முனிவரை அழைத்து நக்கீரருக்கு இலக்கணம் கற்பிக்குமாறு ஆணையிட்டார். அகத்திய முனிவரும் முதல் நூலை தொகை, வகை, விரி முறையினாலே காண்டிகை உரையினாலும், விருத்தி உரையினாலும் ஐயம் திரிபறக் கற்பித்தார். நக்கீரரும் தாம் கற்றவற்றை மற்றப் புலவர்களுக்கும் ஓதி இறைவனிடத்தில் நீங்காத அன்பு பூண்டார். 

## ஆதாரங்கள்


பகுப்பு:திருவிளையாடல்கள்
தொண்டீசுவரம்

**தொண்டீசுவரம்** (அல்லது *தொண்டேசுவரம்*, *தொண்டேச்சரம்*) என்பது இலங்கையின் தெற்கில் மாத்தறை மாவட்டத்தில் தெவிநுவர (தேவந்திரமுனை) எனும் பகுதியில் இருந்த ஒரு வரலாற்று சிறப்பு மிக்க சிவன் கோயிலாகும். இக்கோயில் போத்துக்கீசர் ஆட்சியின் போது போத்துக்கீசரால் உடைக்கப்பட்டு (Souza d'Arronches) கத்தோலிக்க கிறித்துவர்களிடம் ஒப்படைக்கப்பட்டது என்று அறியமுடிகிறது.

## வரலாறு
பஞ்ச ஈசுவரங்கள் (ஐந்து ஈசுவரங்கள்) என்று குறிப்பிடப்படும் ஐந்து சிவாலயங்களில் நகுலேச்சரம், திருக்கோணேச்சரம், திருக்கேதீச்சரம், முன்னேசுவரம் ஆகிய நான்கும் பல்வேறு இடர்பாடுகள் மத்தியில் இன்றும் சிவாலயங்களாகத் திகழ்கின்றன. அதேவேளை தெற்கிலிருந்த **தொண்டீசுவரம்** இலங்கையை ஆக்கிரமித்த போத்துக்கீசியரால் சிதைவடைக்கப்பட்டது. இங்கு மேற்கொள்ளப்பட்ட அகழ்வாராய்ச்சிகளின் போது ஒரு பெரிய சிவலிங்கம் ஒன்று ஆய்வாளர்கள் அகழ்ந்து எடுக்கப்பட்டது. இருப்பினும் இந்த தகவல் வெளியில் வெளிவராமல் தடுக்கப்பட்டதாக வரலாற்று ஆய்வாளரான முருகர் குணசிங்கம் அவர்கள் கூறுகின்றார்.

## தற்போது
தற்போது தொண்டேச்சரம் கோயில் இருந்த இடத்தில் ஒரு விட்டுணு கோயில் அங்கிருந்த சிங்களப் பௌத்தரால் எழுப்பப்பட்டுள்ளது. "தெவிநுவர கோயில்" என இது அழைக்கப்படுகிறது.

## இவற்றையும் பார்க்கவும்
வரலாற்று ரீதியாக இலங்கையின் நான்கு திசைகளிலும் நான்கு ஈச்சரங்கள் இருந்து இலங்கையைக் காவல் காத்ததாகக் கூறப்படும் நான்கு ஈச்சரங்கள்.
* நகுலேச்சரம்
* திருக்கோணேச்சரம்
* திருக்கேதீச்சரம்
* முன்னேச்சரம்

## மேற்கோள்கள்

* *ஈழத்துச் சிவாலயங்கள்*, வித்துவான் வசந்தா வைத்திய நாதன்

## வெளி இணைப்புகள்
* தேவேந்திர முனையிலே திருமாலுக்கு திருவிழா
* நாம் கணித்துள்ள காலத்தை விட தொன்மை. 

பகுப்பு:மாத்தறை மாவட்டத்தில் உள்ள இந்துக் கோயில்கள்
பகுப்பு:இலங்கையில் உள்ள சிவன் கோயில்கள்
பகுப்பு:பஞ்ச ஈஸ்வரங்கள்
2011 கனடா நடுவண் அரசுத் தேர்தல்

2011 **கனடாவின் நடுவண் அரசுத் தேர்தல்** வரும் மே மாதம் நடைபெற உள்ளது.  கனடாவின் பழமைவாதக் கட்சியின் சிறுபான்மை அரசு நாடாளுமன்றத்தை அவமதிப்புச் செய்ததாக எதிர்க் கட்சிகளால் கொண்டுவரப்பட்ட நம்பிக்கையில்லா வாக்கு வெற்றி பெற்றதால் தேர்தல் அறிவிக்கப்பட்டது.  இது கடந்த 7 ஆண்டுகளில் நடைபெறும் நான்காவது தேர்தல் ஆகும்.  

## முக்கிய விடயங்கள்
* பொருளாதாரம் - கடன், நிலைப்புத்தன்மை, தேக்க நிலையில் இருந்து மீளல், வேலையின்மை
* அறம், மக்களாட்சி
* சட்டம், சட்டக் கொள்கைகள், சட்டச் செலவீனம்
* படைத்துறை கொள்முதல்
* முதியோர் ஓய்வூதியம்
* வேலையற்றோர்
* பனிக் கொக்கி அரங்குகள்
* சூழல் 
* கல்வி- நரம்பணுவியல் ஆய்வு

## தமிழ் வேட்பாளர்கள்
* ராகவன் பரஞ்சோதி - பழமைவாதக் கட்சி
* ராதிகா சிற்சபேசன் - புதிய சனநாயகக் கட்சி 

## மேற்கோள்கள்


## வெளி இணைப்புகள்
* Elections Canada
* Election Almanac - Canada Federal Election 2011 

பகுப்பு:கனடிய நடுவண் அரசுத் தேர்தல்கள்
பகுப்பு:2011 தேர்தல்கள்
வாய் துர்நாற்றம்

**வாய் துர்நாற்றம்** (*Halitosis/Bad breadth*) என்பது வாயிலிருந்து துர்நாற்றம் வீசுவதைக் குறிக்கிறது. பெரும்பாலும் வாய் அசுத்தமாக உள்ளதன் அறிகுறியாக இருந்தாலும் சில நேரங்களில் வேறு பல நோய்களை வெளிப்படுத்தும் அறிகுறியாகவும் இருக்கிறது.
பல் சொத்தை, பல்முரசு நோய்களுக்குட்பட்டபின் (periodontal disease) வாய் துர்நாற்றம் ஏற்படுவதைக் குறித்த கவலையானது பொதுமக்கள் பல் மருத்துவமனைக்கு அடிக்கடிச் செல்லும் தலையாயக் காரணங்களுள் மூன்றாவதாக விளங்குகிறது. பொதுமக்களில் இருபது சதவிகிதத்தினர் ஒருவாறு வாய் துர்நாற்றத்தினால் அவதிப்படுகிறார்கள்.

வாய் துர்நாற்றத்திற்கு பொதுவான காரணங்களாக மோசமான வாய் சுகாதாரம், புகைப்பிடித்தல், மது அருந்துதல், நீர்ச்சத்து குறைவாக இருத்தல் ஆகியவைக் குறிப்பிடப்படுகின்றன. தீராத குடல் நோய் மற்றும் புண், ஈறுகளில் பிரச்சனை, சர்க்கரை நோய் ஆகிய மருத்துவக் காரணங்களும், அசைவ உணவுத் துணுக்குகள் வாயில் தங்குவது ஆகியவையும் காரணங்களாகக் கூறப்படுகிறது.

## மேற்கோள்கள்

## வெளி இணைப்புகள்
*வாய்துர்நாற்றம் குறித்த செய்திகள்

பகுப்பு:நோய்கள்
பசார் அல்-அசத்

thumb|1970களின் துவக்கத்தில் அஸாத் குடும்பம், இடது கோடியில் பஷர்
**பசார் அல்-அசத்** (*Baššār al-Asad*, ; பிறப்பு: 11 செப்டம்பர் 1965) சிரியாவின் அரசியல்வாதியும், முன்னாள் இராணுவ அதிகாரியும், மருத்துவரும் ஆவார். இவர் சூலை 2000 முதல் திசம்பர் 2024 இல் பதவி கவிழ்க்கும் வரை சிரியாவின் 19-வது அரசுத்தலைவராகப் பணியாற்றினார். அரசுத்தலைவராக இருந்தபோது, அசாத் சிரிய ஆயுதப் படைகளின் முதல் பெரும் படைத்தலைவராகவும், அரபு சோசலிச பா'அத் கட்சியின் மத்திய குழுவின் பொதுச் செயலாளராகவும் பணியாற்றினார். இவர் 1971 முதல் 2000 இல் இறக்கும் வரை அரசுத்தலைவராக இருந்த அபீசு அல்-அசத்தின் மகன் ஆவார்.

1994 இல், இவரது மூத்த தமையன் பசெல் அல்-அசத் வாகன விபத்தில் இறந்ததை அடுத்து, பசார் அல்-அசத் முடிக்குரிய வாரிசாக சிரியாவுக்கு வரவழைக்கப்பட்டார். அசத் இராணுவ அகாதமியில் இணைந்தார். 1998 இல் லெபனான் மீதான சிரிய ஆக்கிரமிப்புக்குப் பொறுப்பேற்றார். 2000 சூன் 10 இல் தந்தை இறந்ததை அடுத்து, 2000 சூலை 17 அன்று, அசத் அரசுத்தலைவரானார். 2001-02 இல் நடந்த தொடர்ச்சியான ஒடுக்குமுறைகள் தமாசுகசு வசந்த எழுச்சியை முடிவுக்குக் கொண்டுவந்தன.

## மேற்கோள்கள்

## வெளி இணைப்புகள்
* Profile  at the LookLex Encyclopedia
* Unofficial website

பகுப்பு:1965 பிறப்புகள்
பகுப்பு:சிரிய அரசியல்வாதிகள்
பகுப்பு:சிரிய குடியரசுத் தலைவர்கள்
பகுப்பு:வாழும் மக்கள்
முஸ்லிம் குரல் (இதழ்)

**முஸ்லிம் குரல்:** இந்தியாவில் தமிழ்நாடு சென்னையிலிருந்து 1975ம் ஆண்டு முதல் வெளிந்த ஒரு மாத இதழாகும்.  
## ஆசிரியர்
அபிராமம் எஸ். எம். கனி சிஸ்தி நூரி. இவர் "நூருல் இஸ்லாம்", "மறுமலர்ச்சி" ஆகிய இதழ்களில் தொடர்ந்து எழுதி அறிமுகமானவர். "பத்ஹல் இஸ்லாம்" இதழில் துணை ஆசிரியராகவும் பணியாற்றியுள்ளார். அதன் பின்பே "முஸ்லிம் குரல்" மாத இதழை ஆரம்பித்துள்ளார். மார்க்க சொற்பொழிவாளர். மலேசியா, இலங்கை, சிங்கப்பூர் வானொலிகளிலும் பேசியிருக்கிறார். தமிழ்நாடு முஸ்லிம் லீக் துணைப் பொதுச் செயலாளராக இருந்தவர். தமிழ்நாடு இஸ்லாமிய நற்பணிச்சபைத் தலைவராகவும், தமிழ்நாடு சுன்னத் வல்ஜமாஅத் ஒருங்கிணைப்புப் பேரவை பொதுச் செயலாளராகவும் பணியாற்றியுள்ளார். தமிழ்நாடு முஸ்லிம் இதழாளர் சங்கத் தலைவராக இருமுறை தேர்ந்தெடுக்கப்பட்டுள்ளார்.
## பணிக்கூற்று
"அஹல சுன்னத் வல்ஜமாஅத் கொள்கை விளக்க இதழ்
## உள்ளடக்கம்
இவ்விதழ் அரசியல், ஆன்மீகம், சமுதாய சீர்த்திருத்தம், வரதட்சணை ஒழிப்பு போன்ற பணிகளை முன்னெடுப்பதில் தீவிரமாக இருந்துவந்தது. மேலும், உடனுக்குடன் செய்தி வெளியிட்டும் வருகின்றது. இதனால் இருமுறை மானஇழப்பு வழக்குகளை சந்தித்துமுள்ளது. 
பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
வல்கன் நடவடிக்கை

**வல்கன் நடவடிக்கை** (*Operation Vulcan*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு போர் நடவடிக்கை. துனிசியப் போர்த்தொடரின் இறுதிகட்ட மோதலான இதில், துனிசியாவில் எஞ்சியிருந்த அச்சுப் படைகள் நேச நாட்டுப் படைகளால் தோற்கடிக்கப்பட்டு சரணடைந்தன. இதுவே வடக்கு ஆப்பிரிக்க போர்முனையின் இறுதிகட்ட மோதல்.

மார்ச் 1943ல் வடக்கு ஆப்பிரிக்காவிலிருந்த அச்சுப் படைகள் துனிசியாவின் வடமேற்கு முனையில் சுற்றி வளைக்கப்பட்டன. அவை நடுநிலக் கடல் பகுதி வழியாக ஐரோப்பாவுக்குத் தப்பிச் செல்லாமல் இருக்கவும், அவற்றுக்குத் தேவையான தளவாடங்களும், துணைப்படைகளும் வான்வழியாக அனுப்பப்படுவதைத் தவிர்க்கவும், ஏப்ரல் மாதம் ஃபிளாக்சு  நடவடிக்கை என்ற நடவடிக்கையை நேச நாட்டுப் படைகள் மேற்கொண்டன. இதன்மூலம் வடக்கு ஆப்பிரிக்காவுக்கு வரும் அச்சுப் போக்குவரத்து வானூர்திகள் சுட்டு வீழ்த்தப்பட்டு, வடக்கு ஆப்பிரிக்கா ஐரோப்பாவிலிருந்து துண்டிக்கப்பட்டது. இதே போல கடல்வழிப் போக்குவரத்தைத் துண்டிக்க ரெட்ரிபியூசன் நடவடிக்கை மேற்கொள்ளப்பட்டது. இவ்விரண்டு நடவடிக்கைகளால் துனிசியாவில் அச்சுப் படைகள் முழுமையாகத் துண்டிக்கப்பட்டுவிட்டன.

தூனிஸ் நகரைச் சுற்றி அச்சுப் படைகள் பலமான அரண்நிலைகளை அமைத்திருந்தன. அச்சுப் படைகள் முழுமையாக சுற்றி வளைக்கப்பட்டபின் நேசப் படைகளின் இறுதிகட்ட தரைப்படை தாக்குதல் மே 6ம் தேதி தொடங்கியது. கடுமையான சண்டைக்குப் பின்னர் மே 7ம் தேதி தூனிஸ் நகருக்குள் பிரித்தானியப் படைகள் நுழைந்தன. மேலும் 6 நாட்கள் சண்டைக்குப்பின்னர் துனிசியாவில் எஞ்சியிருந்த அச்சுப் படைகள் அனைத்தும் சரணடைந்தன. சுமார் 2,30,000 அச்சுப் படைவீரர்கள் போர்க்கைதிகளாக்கப்பட்டனர். இத்துடன் துனிசியப் போர்த்தொடர் முற்றுப்பெற்றது.

பகுப்பு:1943 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
முஸ்லிம் பாதுகாவலன்

thumb|right|முஸ்லிம் பாதுகாவலன் 1901
**முஸ்லிம் பாதுகாவலன்** இலங்கையின் தலைநகர் கொழும்பிலிருந்து 1901ம் ஆண்டு மாதம் இருமுறை வெளிவந்த இதழ்.

## ஆசிரியர்
*அப்துல் அசீஸ். 
1900ல் இவர் "அஸ்ஸாப்" என்ற அரபுத் தமிழ் இதழை ஏற்கனவே வெளியிட்டவர். சித்திலெவ்வை எழுதிய "அஸ்றாதுல் ஆலம்" என்ற நூலுக்கு வெளிவந்த கண்டனங்களுக்குப் பதிலளித்து "சத்திய ஞானார்த்தம்" என்ற நூலை அசீஸ் எழுதியுள்ளார். எனவே, இவர் சித்திலெவ்வை போன்று சமய சீர்த்திருத்தவாதியாக இருந்திருக்கிறார். இவர் 1907ல் "அல்-முஸ்லிம்" என்ற இதழை நடத்தினார்.

## சிறப்பு இதழ்கள்
இந்த இதழ் மாதம் இருமுறை (ஒரு வெள்ளிவிட்டு ஒரு வெள்ளி) வெளியிடப்பட்டாலும் தேவையைக் கருத்திற்கொண்டு இடைக்கிடையே சிறப்பு இதழ்களை வெளியிட்டுள்ளது. 

## ஆங்கில இணைப்பு
"முஸ்லிம் பாதுகாவலன்" இதழில் ஆங்கிலப் பகுதியும் இணைக்கப்பட்டிருந்தது. ஆங்கிலப் பகுதிக்கு "முஸ்லிம் கார்டியன்" என்று பெயரிடப்பட்டிருந்தது.
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
* 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 7, 1982)
பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
சமுதாயம் (இதழ்)

சமுதாயம் ஆசிரியர் எஸ்.எம். ஹனிபா |thumb|right
**சமுதாயம்**: இலங்கையில் மத்திய மலைநாட்டின் தலைநகர் கண்டிக்கு அண்மையில் உள்ள கல்ஹின்னை எனுமிடத்திலிருந்து வெளிவந்த காலாண்டிதழாகும்.
## ஆசிரியர்
எஸ். எம். ஹனிபா. இவர் சாஹிராக் கல்லூரியில் கற்கும் காலத்தில் இச்சஞ்சிகையை வெளியிட்டார்.
## முதல் இதழ்
சமுதாயம் முதல் இதழ் 1948ம் ஆண்டில் வெளிவந்துள்ளது. ஆறு இதழ்கள் தொடர்ச்சியாக வெளிவந்துள்ளதாக அறியமுடிகின்றது. சமுதாயம் நின்ற பின்பு எஸ். எம். ஹனிபா தமிழ்மன்றம் என்ற இலக்கிய அமைப்பை உருவாக்கி ஈழத்து எழுத்தாளர்களின் நூல்களை வெளியிட்டு வந்தார்.தமிழ் மன்றம் 100க்கும் மேற்பட்ட நூல்களை வெளியிட்டுள்ளார்.

## உள்ளடக்கம்
சமுதாயம் கலை இலக்கிய சஞ்சிகையாக விளங்கியது. இதில் சிறுகதைகள், கவிதைகள், கட்டுரைகள், ஆய்வுக் கட்டுரைகள், இலக்கிய ஆய்வுக் கட்டுரைகள், நேர்காணல்கள் போன்ற பல்வேறு ஆக்கங்கள் இடம்பெற்றுள்ளன. இதில் குறிப்பாக பல்கலைக்கழக விரிவுரையார்கள், பேராசிரியர்களின் ஆய்வுக் கட்டுரைகளும், இஸ்லாமிய அறிஞர்களின் ஆய்வுக் கட்டுரைகளும் இடம்பெற்றிருந்தன.
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
* 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 8, 1982)
பகுப்பு:ஈழத்து சஞ்சிகைகள்
பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
டோகாமாக்

right|thumb|350px|டோகாமாக்கில் காந்தப்புலத்தை உருவாக்கும் மின்னோட்டத்தின் நிலையும் திசைகளும்
**டோகோமாக் ** (tokamak) காந்தப் புலத்தை பயன்படுத்தி பிளாசுமாவை ஓர் குறிப்பிட்ட (வடை போன்ற) *டோராயிடு* வட்ட வடிவத்தில்  அடைத்து வைக்க உருவாக்கப்பட்ட ஓர் இயந்திரமாகும். ஓர் நிலையான சமநிலை எய்திய பிளாசுமாவை உருவாக்க இந்த வட்ட அமைப்பினை சுற்றி உள்ள காந்தப் புலம் விரிபரப்புச் சுருளி வடிவில் இருத்தல் வேண்டும்.  இதனை டோராயிடு வடிவினுள் வட்டங்களாக செல்லும் புலத்தையும் இதற்கு செங்குத்தான தளத்தில் செல்லும் மற்றொரு புலத்தையும் சேர்ப்பதன் மூலம் நிறைவேற்றலாம். டோகாமாக்கில் முதலாவதான காந்தப்புலத்தை டோரசை சுற்றியுள்ள மின்காந்தங்கள் உருவாக்குகின்றன. மற்றதை பிளாசுமாவினுள் கடத்தப்படும் டோராயிடு வடிவ மின்னோட்டம்  உருவாக்குகிறது. இந்த மின்னோட்டம் இரண்டாவது தொகுப்பு மின்காந்தங்களால் தூண்டுதலால் ஏற்படுகிறது. 
  
[thumb|left|150px|டோகாமாக் வெப்ப அணுக்கரு இணைவு ஆய்வினை கொண்டாடும் விதமாக 1987ஆம் ஆண்டு  [சோவியத் ஒன்றியம் வெளியிட்ட அஞ்சல்தலை]]
பல்வகை காந்தப் புல அடக்கு இணைவு இயந்திரங்களில் டோகோமாக்கும் ஒன்று. கட்டுப்படுத்தப்பட்ட வெப்ப அணுக்கரு இணைவு ஆற்றல் உருவாக்கும் ஆய்வுகளில் மிகவும் ஆயப்படும் ஒரு இயந்திரமாகவும் டோகாமாக் விளங்குகிறது. பிளாசுமாவின் மிக உயர்ந்த வெப்பநிலைகளில் எந்த திண்மப்பொருளும் இருக்கவியலாதமையாலேயே காந்தப்புலம் பயன்படுத்தப்படுகிறது. டோகாமாக்கிற்கான ஓர் மாற்று இசுடெல்லரேடர் ஆகும். "யுரேனியம் கரு உலை" (UCR) போல டோகாமாக்குகள் பரவலாக அறியப்படவில்லை.

டோகாமாக்கினை 1950களில் ஓலெக் லாவ்ரெந்த்யெவின் ஆய்வால் ஊக்கமூட்டப்பட்டு சோவியத் இயற்பியலாளர்கள் இகார் டாம்மும் ஆந்திரே சகாரோவும்  கண்டுபிடித்தனர்.

**டோகாமாக்** என்ற சொல்லாக்கம் "காந்தப்புலம் கொண்டு டோராயிடு வடிவ அறை"  என்ற சொற்றொடரிடரின் சுருக்கமாக அமைந்த உருசிய சொல் **токамак** ஒலிபெயர்த்தலாக உருவானது.

## மேற்கோள்கள்

## இவற்றையும் காண்க
* பிளாசுமா ஆராய்ச்சி நிறுவனம், காந்திநகர்
* பன்னாட்டு வெப்ப அணுக்கரு ஆய்வுலை - **ஈடெர்**

## உசாத்துணைகள்
*
*
*
*
*
*

## வெளியிணைப்புகள்
*CCFE  - site from the UK fusion research centre CCFE.
*Plasma Science - site on tokamaks from the French CEA.
*Fusion Programs  at General Atomics, including the DIII-D National Fusion Facility, an experimental tokamak.
*Fusion and Plasma Physics Seminar  at MIT OCW
*Unofficial ITER fan club, Club for fans of the biggest tokamak planned to be built in near future.
*www.tokamak.info Extensive list of current and historic tokamaks from around the world.
*SSTC-1 Overview video of a small scale tokamak concept.
*SSTC-2 Section View Video of a small scale tokamak concept.
*SSTC-3 Fly Through Video of a small scale tokamak concept.
*http://www.plasma.inpe.br/LAP_Portal/LAP_Site/Text/Tokamak_Development.htm  Information on conditions necessary for nuclear reaction in a tokamak reactor

பகுப்பு:அணுக்கருவியல்
ரஞ்சித மஞ்சரி (இதழ்)

**ரஞ்சித மஞ்சரி**: இது இந்தியாவில் சென்னையிலிருந்து 1932ம் ஆண்டு முதல் மாதாந்தம் வெளிவந்த இதழாகும்.
## ஆசிரியர்
பா. தாவுத் சா. 
## வெளியீடு
"தாருல் இஸ்லாம்" வெளியீடு. இக்காலகட்டங்களில் வெளிவந்த தாருல் இஸ்லாம் இதழ் மாதந்தோறும் கலை இலக்கிய நோக்கம் கொண்டு இவ்விதழை வெளியிட்டது.

## பணிக்கூற்று
"ஓர் உயர்ந்த மாத சஞ்சிகை" 
## உள்ளடக்கம்
இவ்விதழில் பெரும்பாலும் படைப்பிலக்கியங்களும், வரலாற்று இலக்கியக் கதைகளும் இடம்பெற்றிருந்தன. முதல் இதழில் "அல்பு லைலா வலைலா" என்ற பெயரில் பிரபல்யம் பெற்றிருந்த   "அரபுக்கதைகளை ஆயிரத்தோர் இரவில்" எனும் பெயரில் தாவூத் சா தமிழில் எழுதத் தொடங்கியிருக்கிறார். "ஆயிரம் இரவும் அப்பால் ஓரிரவும்" எனும் கதை அரபி மொழியில் "அல்பு லைலா வலைலா" என பெயரிடப்பட்டுள்ளது. இப்பெயரின் பொருள், ஆயிரத்தோர் இரவு என்றே சொல்லப்படும். இன்னமும் ஆழ்ந்து நோக்குமிடத்து "ஆயிரம் இரவும் அப்பால் ஓரிரவும்" என்பதுதான் அந்த அரபிப் பெயரின் நேரான பொருளாகும்" என்ற முகவுரையுடன் கதை தொடங்குகிறது. மேலும், இது போன்ற வரலாற்று முக்கியத்துவமிக்க கதைகளும் தொடங்கப்பட்டன.
பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
சர்வஜன நேசன்

**சர்வஜன நேசன்** (*The Universal Friend*) இலங்கையில் கொழும்பிலிருந்து 1886 முதல் 1889 வரை திங்கட்கிழமை தோறும் வெளிவந்த அரபுத் தமிழ் வார இதழாகும். இது பிறை நட்சத்திர முத்திரையுடன் வெளிவந்தது. பொதுவாக பிறை நட்சத்திர முத்திரை முஸ்லிம்களைக் குறிப்பிடுவதாகவே பயன்படுத்தப்பட்டாலும் இது ஒரு பொது இதழாக காணப்பட்டுள்ளது. 

சர்வஜன நேசன் அரசியல், வணிகம், கல்வி தொடர்பான பொதுவான செய்திகளைக் கொண்டிருந்தது. எழுத்தாளரும் கல்வியாளருமான மு. கா. சித்திலெப்பை வெளியிட்டு வந்த *[[முஸ்லிம் நேசன்]]* இதழுக்குப் போட்டியாக இலங்கைச் சோனகரின் ஒரு குழுவால் சர்வஜனநேசன் வெளியிடப்பட்டது. ஏ. எல். சி. மொகிதீன் என்பவர் சர்வஜன நேசனின் ஆசிரியராகவும் வெளியீட்டாளராகவும் பணியாற்றினார்.

சர்வஜன நேசன், முஸ்லிம் நேசனுடன் சேர்ந்து, அந்த நேரத்தில் தமிழ் பேசும் உலகில் இரண்டு முக்கிய முசுலிம் செய்தித்தாள்களில் ஒன்றாக இருந்தது. சர்வஜன நேசன் மத்திய கிழக்கு செய்திகளை வெளியிட்டது, அதே வேளை தென்கிழக்காசியாவிலிருந்து செய்திகளுக்கு *[[சிங்கை நேசன்]]* பத்திரிகையில் வெளியிடப்பட்ட உள்ளடக்கத்தை நம்பியிருந்தது.

## பணிக்கூற்று
"சோமவாரங்கள் தோறும் பிரகடனம் செய்யப்படும்". இந்தப் பணிக்கூற்றின் கீழே "ஊழி பெயரினும் தாம் பெயரார் சான்றாமைக்கு ஆழியெனப்படுவார்" என்ற திருக்குறள் வாசகம் இடம்பெற்றிருந்தது.

## நோக்கம்
முஸ்லிம் நேசன் எடுத்த முயற்சியை மரபு ரீதியான சிந்தனையாளர்கள் தமக்கு விடுக்கப்பட்ட சவாலாகக் கருதினர். தம் நலன்களைப் பேண அவர்கள் சர்வஜன நேசன் பத்திரிகையைத் தொடங்கினர் என்பர்.

## மேற்கோள்கள்

பகுப்பு:இலங்கைத் தமிழ் நாளிதழ்கள்
பகுப்பு:கொழும்பில் ஊடகங்கள்
பகுப்பு:1886
பகுப்பு:ஈழத்து சஞ்சிகைகள்
பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
இலங்கையின் உலர்வலய என்றும் பசுமையான காடுகள்

Onda kota''' இலங்கையிற் காணப்படும் அயன மண்டலக் காடுகளின் உலர் வலயங்களில் அமைந்த காடுகளாகும். இச்சூழலியற் பகுதி 48,400 சதுர கிலோமீற்றர் (18,700 சதுர மைல்) பரப்பளவில் இலங்கைத் தீவின் தென்மேற்குப் பகுதியும் மத்திய மலைநாட்டுப் பகுதியும் யாழ்ப்பாணத் தீபகற்பமும் தவிர்ந்த இலங்கையின் பெரும்பாலான பகுதிகளை உள்ளடக்கியதாகும். தென்மேற்கு மற்றும் மத்திய மலைநாட்டுப் பகுதிகளிலேயே இலங்கையின் தாழ்நில மழைக்காடுகள், இலங்கையின் மலைசார் மழைக்காடுகள், இலங்கையின் மலைப்பாங்கான மழைக்காடுகள் ஆகிய சூழலியற் பகுதிகள் காணப்படுகின்றன. இலங்கைத் தீவின் வடக்கே அமைந்துள்ள யாழ்ப்பாணத் தீபகற்பம் தக்கிண ஊசியிலைக் காடுகள் எனும் சூழலியற் பகுதியைச் சேர்ந்ததாகும்.

## தாவரங்கள்
இலங்கையின் உலர்வலய என்றும் பசுமையான காடுகளில் காணப்படும் தாவரங்களின் இலைகள் உண்மையிலேயே என்றும் பசுமையாகக் காணப்படுகின்றன. இந்நிலை இங்குள்ள தாவரங்கள் அயன மண்டலப் பகுதிகளிலுள்ள ஏனைய உலர் காடுகளில் காணப்படும் அகன்ற இலைத் தாவரங்களிலும் பார்க்க நன்கு பசுமையாயிருப்பதைப் புலப்படுத்தும். இக்காடுகள் இந்தியாவின் தென்கிழக்குக் கரையோரமாகக் காணப்படும் கிழக்கு தக்கிண என்றும் பசுமையான உலர் காடுகள் கொண்டுள்ள இயல்புகள் பலவற்றை ஒத்துள்ளன. இக்காடுகளில் பொதுவாக வளரும் பெரிய மரங்களில் முதிரை, கருங்காலி, பாலை போன்றன பொருளாதார நலன்கள் பலவற்றைத் தருகின்றன.

## விலங்குகள்
இக்காடுகளிலேயே இலங்கையிற் காணப்படும் பெரிய விலங்குகளான இலங்கை யானை, இலங்கைச் சிறுத்தை, புள்ளி மான் போன்றன அனேகமாக வாழ்கின்றன. இலங்கையிற் காணப்படும் உடும்பு இனங்களில் பலவும் சருகு மான்களும் வரி முயல்களும் காட்டுக் கழுதைகளும் இக்காடுகளில் ஏராளம். மழைக்காடுகளுடன் ஒப்பிடுகையில் இலங்கையின் உலர்வலய என்றும் பசுமையான காடுகளில் காணப்படும் பெரிய தாவரங்களுக்கு இடையிலான தூரம் கூடுதல் என்பதால் அவ்விலங்குகள் சுதந்திரமாகத் திரியக்கூடியதாக உள்ளது.

## மேலும் பார்க்க
*இலங்கையின் தாழ்நில மழைக்காடுகள்
*இலங்கையின் மலைசார் மழைக்காடுகள்

## வெளித் தொடுப்புகள்
* இலங்கையின் உலர்வலய என்றும் பசுமையான காடுகள் (உலக வனவிலங்கு நிதியம்)

பகுப்பு:இலங்கைக் காடுகள்
பகுப்பு:உலர் காடுகள்
பகுப்பு:இந்தோமலாயா
பாசிட் அலி

**பாசிட் அலி** (*Basit Ali*, உருது :باسط علی, பிறப்பு: டிசம்பர் 13 1970), ஒரு பாக்கித்தானியத் துடுப்பாட்டக்காரர். இவர் 19 தேர்வுத் துடுப்பாட்டப் போட்டியிலும், 50 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1993 இலிருந்து 1996 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
பாசிட் கான்

**பாசிட் கான்** (*Bazid Khan,* பிறப்பு: மார்ச்சு 25 1981), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003 இலிருந்து 2004 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
ஜாவிட் புர்க்கி

**ஜாவிட் புர்க்கி** (Javed Burki, உருது : جاوید برکی பிறப்பு: மே 8 1938), ஒரு பாக்கித்தானியத் துடுப்பாட்டக்காரர். இவர் 25 தேர்வுத் துடுப்பாட்டப் போட்டியிலும், 177 முதல்தர துடுப்பாட்டப் போட்டிகளிலும் கலந்து கொண்டுள்ளார். 1960 இலிருந்து 1969 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1938 பிறப்புகள்
பகுப்பு:வாழும் மக்கள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
ஹுருலு காட்டு ஒதுக்கீடு

இலங்கையின் உயிர்வள ஒதுக்கீட்டுப் பகுதியொன்றாக **ஹுருலு காட்டு ஒதுக்கீடு** 1977 ஆம் ஆண்டு யனவரி மாதம் பிரகடனப்படுத்தப்பட்டது. இக்காட்டு ஒதுக்கீடானது இலங்கை யானைகளுக்கு முக்கிய வாழிடமாகும். ஹுருலு காட்டு ஒதுக்கீடானது இலங்கையின் உலர் வலய என்றும் பசுமையான காடுகளைச் சேர்ந்ததாகும். ஹுருலு காட்டு ஒதுக்கீட்டுப் பகுதியைச் சுற்றி வேறு பல பாதுகாக்கப்பட்ட பகுதிகளும் காணப்படுகின்றன. அவற்றுள் ரிட்டிகல கட்டாய இயற்கை ஒதுக்கீடு, மின்னேரிய-கிரிதலே மற்றும் மகாவலி வடிநில இயற்கை ஒதுக்கீடுகள், வஸ்கமுவ தேசிய வனம், கஹல்ல-பல்லேகெலே சரணாலயம் என்பன அடங்கும்.

## புவியியற் தன்மைகள்
இக்காட்டுப் பகுதியின் வருடாந்த சராசரி வெப்பநிலை 27.3 °C ஆகும் அதே வேளை வருடாந்தம் இப்பகுதி பெறும் சராசரி மழைவீழ்ச்சி 1600 மிமீ ஆகும். இங்கு ஏப்ரல்/மே முதல் செப்டெம்பர் வரையான காலப் பகுதியில் ஆண்டு தோறும் மூன்று முதல் ஆறு மாதங்கள் வரையான கோடை காலம் நிலவுகிறது. இக்காட்டின் உயரம் கடல் மட்டத்திலிருந்து 90 மீற்றர் முதல் 150 மீற்றர் வரை வேறுபடுகிறது.

## தாவரங்களும் விலங்குகளும்
*[[முதிரை]]*, *[[பாலை (மரம்)|பாலை]]*, *[[கருங்காலி]]* ஆகியன இங்கு மிகப் பரவலாகக் காணப்படும் மரங்களாகும். இந்திய உடு ஆமை, இலங்கைக் காட்டுக்கோழி, இலங்கை யானை, இலங்கைச் சிறுத்தை மற்றும் மங்கிய புள்ளிப் பூனை என்பன இக்காட்டில் வாழும் விலங்குகளில் அழிவுக்குள்ளாகி வருவனவாகும். 

## மனித தாக்கம்
இக்காட்டு ஒதுக்கீட்டுப் பகுதியில் வாழும் மனிதர்களின் எண்ணிக்கை தொடர்பான சரியான பதிவுகள் காணப்படவில்லை. இக்காட்டுப் பகுதியில் நடைபெறும் முக்கிய வருமான வழி சேனைப் பயிர்ச்செய்கையாகும். இங்கு வாழும் இலங்கை யானை எனும் இனம் ஆங்காங்கே சுற்றித் திரிவது சாதாரணமானதாகும். அவை பொதுவாக கோடை காலங்களில் இங்குள்ள காடுகளுக்கிடையில் அலைகின்றன. மனிதக் குடியிருப்புக்களின் விரிவாக்கமும் காடழிப்பும் மனித-யானை மோதலை இப்பகுதியில் அடிக்கடி தோற்றுவிக்கின்றன. இதனால் மனிதர்கள் கொல்லப்படுவதும், பொருட்கள், வீடுகள், பயிர்ச்செய்கைகள் என்பன சேதமாக்கப்படுவதும், சிலவேளைகளில் யானைகள் கொல்லப்படுவதும் நிகழ்கின்றன. இம்மோதலைச் சமாளிப்பதற்காக அவற்றை இடமாற்றம் செய்வது பொருத்தமான தீர்வாகக் கருதப்படுகிறது.

இடமாற்றம் செய்வது சிறந்த திட்டமாகக் காணப்படுவதில்லை. ஏனெனில், இடமாற்றம் செய்யப்பட்ட யானைகளிற் பலவும் தங்களது சொந்த இடங்களுக்கே மீண்டும் வருவது நிகழ்கிறது. அண்மையில், அவ்வாறு இடமாற்றம் செய்யப்பட்ட ஒற்றைத் தந்தமுள்ள யானையொன்று அதன் சொந்த இடத்தை நோக்கி ஒரு மாத காலத்தில் 243 கிலோமீற்றர் தொலைவைக் கடந்து வந்தது தெரிய வந்துள்ளது. அந்த யானை அங்கிருந்து நேர்ப் பாதையில் 93 கிலோமீற்றர் தொலைவில் உள்ள சோமாவதி தேசிய வனத்தில் விடப்பட்டிருந்தது. வானொலிச் சமிக்ஞைகள் மூலம் அதன் நடமாட்டம் அவதானிக்கப்பட்டு வந்தது. அவ்வாறு யானைகள் திரும்பி வருவதற்குக் காரணம் அவை தம் சொந்த வாழிடங்கள் மீது தீராத பற்றுக் கொண்டிருப்பதாகும்.

## ஹுருலு காட்டு ஒதுக்கீட்டில் உள்ள அழிவுக்குள்ளாகும் விலங்குகள்


Image:Indian Star Tortoise.jpg|இந்திய உடு ஆமை
Image:SrilankaLeopard in wild.jpg|இலங்கைச் சிறுத்தை
Image:Rostkatze Zoo Berlin.JPG|மங்கிய புள்ளிப் பூனை


## மேலும் பார்க்க
*இலங்கையின் தாழ்நில மழைக்காடுகள்
*இலங்கையின் மலைசார் மழைக்காடுகள்
*இலங்கையின் உலர்வலய என்றும் பசுமையான காடுகள்

## மேற்கோள்
முஸ்லிம் முரசு

thumb|right|முஸ்லிம் முரசு
**முஸ்லிம் முரசு** இந்தியாவின், தமிழ்நாடு, சென்னையிலிருந்து 1948ல் வெளிவந்த மாத இதழ் இதுவாகும். அரைநூற்றாண்டுக்கும் மேலாக தமிழில் வெளிவந்து கொண்டிருக்கும்  இஸ்லாமிய இதழாக இது விளங்குகின்றது.
## ஆசிரியர்
இவ்விதழின் ஆரம்ப ஆசிரியர் வ. மி. சம்சுதீன். பின்பு காலத்துக்குக் காலம் ஆசிரியர்கள் மாறியுள்ளனர். இந்த இதழை அப்துர் ரஹீம் (நாச்சியார் கோவில்) நிறுவினார்.
## பணிக்கூற்று
ஆரம்ப இதழ்களில் இதன் பணிக்கூற்று பின்வருமாறு அமைந்திருந்தது. "அன்பும் இன்பமும் அறிவும் ஆற்றலும் பண்பும் புகழும் பொலிந்து விளங்க முரசு முழங்கவே".
## உள்ளடக்கம்
இவ்விதழ் பல்துறை அம்சங்களைக் கொண்டு வாசகர்களைக் கவரக்கூடிய வகையில் வடிவமைக்கப்பட்டிருந்தது. கவிதை, சிறுகதை, நெடுங்கதைகள், தொடர்கதைகள், கட்டுரைகள், பயணக்கட்டுரைகள், முஸ்லிம் உலக செய்திகள், செய்தி ஆய்வுகள் தமிழ் நாட்டு முஸ்லிம் செய்திகள், ஆய்வுகள் போன்ற பல்வேறு அம்சங்களை இது தன்னகத்தே கொண்டுள்ளது.
### ஆதாரம்

பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
கா. அரங்கசாமி

பேராசிரியர் **கா. அரங்கசாமி** (பி. 1937) ஒரு தமிழக எழுத்தாளர் மற்றும் சொற்பொழிவாளர். ஈரோடு மாவட்டம் வெள்ளியாம்பாளையத்தில் பிறந்த இவர், முதலில் ஈரோடு சிக்கய்ய நாயக்கர் கல்லூரியிலும், பிறகு, கோபி கலைக் கல்லூரியில் தமிழ்த்துறைத் தலைவராகவும், உதவி முதல்வராகவும், 28 ஆண்டு காலம், பணியாற்றி ஓய்வு பெற்றவர். குமரகுருபரர், சிவப்பிரகாசர் நீதி நூற்கள் குறித்து ஆய்வு செய்து ஆய்வியல் நிறைஞர் பட்டமும், தமிழ்க்கல்வெட்டுகளில் அறவியல் கோட்பாடுகள் (கி.மு 3 - கி.பி 19) எனும் தலைப்பில் ஆய்வு செய்து முனைவர் பட்டமும் பெற்றவர். இவர் பாரதியார் பல்கலைக்கழகத்தில் பாடத்திட்டக்குழுத் தலைவர், வினாத்தாள் குழுத்தலைவர், கல்வியாளர் குழு உறுப்பினர் போன்ற பணிகளையும் ஏற்று சிறப்பாகச் செய்திருக்கிறார். இவர் கல்வெட்டியல், தொல்லியல், நாட்டுப் புறவியல், ஓலைச் சுவடிகள், சிவனிய மெய்யியல் போன்ற துறைகளிலும் சிறப்பான பணிகளாற்றியிருக்கிறார்.  இவர் கல்லூரிப் பணியின் போது ஆய்வு நெறியாளராக இருந்து ஐம்பதுக்கும் மேற்பட்டவர்களுக்கு ஆய்வுப் பணிகளில் வழிகாட்டி இருக்கிறார். தற்போதும் ஆய்வு நெறியாளராக பலருக்கும், ஐ.ஏ.எஸ் தமிழ் தேர்வு மாணவர்களுக்கும் வழிகாட்டி வருகிறார்.

## இதழ்ப்பணிகள்

#கொங்கு இதழின் இணை ஆசிரியராக 8 ஆண்டுகள் பணி.
#மலையரசி - இதழின் ஆசிரியராக 2 ஆண்டுகள் பணி.
#சாது சங்கொலி, சிவ சாந்தலிங்கர், மக்கள்-சிந்தனை , கொங்கு இதழ்கள் ஆகியவற்றிலும் துணை ஆசிரியராகப் பங்களிப்பு செய்திருக்கிறார்.
 
## கள ஆய்வு

#நூற்றுக்கும் மேற்பட்ட ஏட்டுச் சுவடிகள் ஆய்வும் தொகுப்பும்.
#நூற்றுக்கும் மேற்பட்ட  நடுகல், கல்வெட்டுக்கள் படியெடுப்பும் , ஆய்வும்.
#பல நூறு நாட்டுப்புறப் பாடல்கள் தொகுப்பும் ஆய்வும்.
#மறைந்த கொங்கு நாட்டு நகரங்களை ஆய்ந்து பழைய கற்கால அடையாளங்களைக் கொண்ட மயிலாபுரி,அயிலாபுரி பட்டணங்களை பற்றிய ஆய்வுகள்.

## வெளியிட்ட புத்தகங்கள்

#சிவசமய வரலாறு (பகுதி 1)
#மொழியும் தரமும் அறிவியல் பார்வை (8 தொகுதிகள்)
#கருணை அந்தாதி
#தமிழ்க் கல்வெட்டுக்களில் அறவியல் கோட்பாடுகள்
#கொங்கு நாட்டுப்புற பாடல்கள்
#மனோன்மணியம் ஆய்வுக் கட்டுரைகள்
#பட்டக்காரர் பாளையக்காரர் ( கருத்தரங்கக் கட்டுரைகள்)
#மோரூர்க் காங்கேயன் ( கவிதை நாடகம்)
#பூந்துறைப் புராணம்
#நிதுக்காரய்யன் (புதினம்)
#பூந்துறை நாட்டுக் காடகூட்ட வேளாளர் வரலாறு
#அறவியலும் பண்பாடும்
#கொங்கு நாட்டுப் புறப்பாடல்கள் (ஆய்வுக் கட்டுரைகள்)
#கொங்கு நாட்டுப் புலவர்கள்
#கொங்குக் கட்டுரை மணிகள்
#தீரன் சின்னமலை (மேடை நாடகம். தமிழ்நாடு அரசின் பரிசு பெற்றது)
#வானிலா (கவிதை நாடகம். தமிழ்நாடு அரசின் பரிசு பெற்றது)

## வெளிவரவுள்ள ஆய்வு  நூற்கள்

#மொழியும் தரமும் -அறிவியல் பார்வை
#உலக அறவியலும் திருக்குறள் அறவியலும்
#சிவ மெய்யியலும் உலக மெய்யியலும்,
#சித்தர் பாடல்கள்
#கொங்கு நாட்டுப்புறப் பாடல்கள் தொகுப்பும் ஆய்வும்
#கொங்கு கல்வெட்டுக்கள் காட்டும் மக்கள் வரலாறு
 
## சொற்பொழிவுகள்
* ஐரோப்பா, இங்கிலாந்து மற்றும் பம்பாய் , கல்கத்தா, தமிழ்நாடு முழுவதும் தமிழ்ச்சங்கங்களிலும்,  தொலைக்காட்சிகளிலும் சொற்பொழிவுகள் செய்திருக்கிறார்.
* கடந்த 35 ஆண்டுகளாகப் பட்டிமன்றம், வழக்காடு மன்றம்,கவியரங்கம் போன்றவற்றில் பங்களிப்பாளராகவும், தலைவராகவும் பங்களிப்பு செய்திருக்கிறார்.
* கோபியில் சித்தாந்த மெய்யியல், திருமந்திரம், கடந்த 30 ஆண்டுகளாக வகுப்பு நடத்துதல்.
* அந்தியூரில் கடந்த 30 ஆண்டுகளாக திருவாசகம், தேவாரம், கீதை, கந்தபுராணம், பெரிய புராணம்,  வகுப்புகள் நடத்துதல்.
 
## சிறப்புகள் மற்றும் பட்டங்கள்

#பாவலர்
#கல்வெட்டியல் அறிஞர்
#தமிழ் மாமணி
#திருமுறைத்தென்றல்
#சித்தாந்த நன்மணி

பகுப்பு:தமிழறிஞர்கள்
பகுப்பு:தமிழ் எழுத்தாளர்கள்
பகுப்பு:1937 பிறப்புகள்
புளியங்குடி க. பழனிச்சாமி

**புளியங்குடி க.பழனிச்சாமி** (*Puliangudi Palanisamy*, 1938 - 2007) ஒரு தமிழக அரசியல்வாதி மற்றும் பேச்சாளர். திருநெல்வேலி மாவட்டத்தைச் சேர்ந்தவர். தனது 13 வது வயதில் பெரியார் மற்றும் அண்ணாவின் பேச்சால் ஈர்க்கப்பட்டு திராவிட இயக்கத்தில் தன்னை ஈடுபடுத்திக்கொண்டார். நகைச்சுவைப் பேச்சாளரான இவர் திமுகவின் தொடக்கத்திலிருந்து அதன் பேச்சாளராகப் பணியாற்றினார். திமுக-வின் ஆரம்ப கால பேச்சாளர்களுள் ஒருவராக இருந்தார். மு. கருணாநிதியால் திமுக-வின் தலைமைக் கழகப் பேச்சாளராக அறிவிக்கப்பட்டார். பின்பு தி.மு.கவில் புளியங்குடி நகரச் செயலாளராகவும், 1987 ம் ஆண்டு திருநெல்வேலி மாவட்டம், திருநெல்வேலி மற்றும் தூத்துக்குடி என இரு மாவட்டமாகப் பிரிக்கப்பட்ட போது திருநெல்வேலி மாவட்ட இணைச் செயலாளரகவும், அதன் பின் மாவட்ட அவைத்தலைவராகவும், மாநிலக் கொள்கைப் பரப்புத் துணைச் செயலாளராகவும் இருந்திருக்கிறார். அதன் பிறகு, மதிமுகவின் அரசியல் ஆலோசகராகவும் நெல்லை மாவட்ட அவைத்தலைவராகவும் கட்சியில் பணியாற்றி 2007 ஆம் ஆண்டு இறந்தார்.

## வெளியிணைப்புகள்
*புளியங்குடி பழனிச்சாமி இறுதிச்சடங்கில் வைகோ
*மதிமுக நடைபயண துவக்கவிழாவில் புளியங்குடி பழனிச்சாமி மற்றும் நிர்வாகிகள் - நெல்லை  
*டி.ஏ.கே. இலக்குமணன் வீட்டு முன்பு புளியங்குடி க.பழனிச்சாமி கொடியேற்றினார்
*சங்கரன்கோவில் நகர்மன்ற முன்னாள் தலைவர் திரு. அ .பழனிசாமி பி.காம் அவர்களின் கட்டுரை
*ஜூனியர் விகடன் பழசு இன்றும் புதுசு - கலைஞருடன் புளியங்குடி பழனிச்சாமி
*புளியங்குடி பழனிச்சாமி பற்றி மல்லை சத்யா உரை - விருதுநகர் மாநாடு 

பகுப்பு:1938 பிறப்புகள்
பகுப்பு:2007 இறப்புகள்
பகுப்பு:திருநெல்வேலி மாவட்ட மக்கள்
2011 மியான்மர் நிலநடுக்கம்

**2011 மியான்மர் நிலநடுக்கம்** என்பது மார்ச்சு 24ஆம் நாள் மியான்மரின் ஷான் மாநிலத்தின் கிழக்குப் பகுதியை நிலநடுக்க மையமாகக் கொண்டு 6.8 என்ற அளவில் ஏற்பட்ட நிலநடுக்கம் ஆகும். இது 10 கி.மீ. ஆழத்தில் ஏற்பட்டது. இந்த நிலநடுக்கமானது இரண்டு பின்னடுக்கங்களையும் 4.8 , 5.4 என்ற அளவுகளில் கொண்டிருந்தது.

## மேற்கோள்கள்

பகுப்பு:தாய்லாந்தில் நிலநடுக்கங்கள்
பகுப்பு:மியான்மரில் நிலநடுக்கங்கள்
பகுப்பு:2011 நிலநடுக்கங்கள்
பகுப்பு:2011 நிகழ்வுகள்
பகுப்பு:சீனாவில் நிலநடுக்கங்கள்
பகுப்பு:ஆசியாவில் நிலநடுக்கங்கள்
அணுசக்தி கட்டுப்பாட்டு வாரியம்

**அணுசக்தி கட்டுப்பாட்டு வாரியம் ** (Atomic Energy Regulatory Board, AERB) அணுசக்தி சட்டம், 1962 ( 1962ஆம் ஆண்டின் 33)   வரையறுத்துள்ள கட்டுப்பாடு மற்றும் பாதுகாப்பு செயல்பாடுகளை மேற்கொள்ளுமாறு அந்தச் சட்டத்தின் பிரிவு 27 கீழாக கொடுக்கப்பட்டுள்ள அதிகாரத்தின்படி இந்தியக் குடியரசுத் தலைவரால் நவம்பர் 15, 1983 அன்று நிறுவப்பட்டது. இந்த வாரியத்தின் கட்டுப்பாட்டு அதிகாரங்கள் மேற்கண்ட சட்டம் தவிர சுற்றுச்சூழல் (பாதுகாப்பு) சட்டம், 1986 கீழ் இயற்றப்பட்ட விதிமுறைகள் மற்றும்  அறிவிக்கைகளால் வரையறுக்கப்பட்டுள்ளது. இதன் தலமையகம் மும்பையில் உள்ளது.

இந்தியாவில் அயனாக்கற் கதிரியக்கம் மற்றும் அணு ஆற்றல் பயன்பாட்டால் தேவையற்ற உடற்கேடு வாய்ப்பு எதுவும் ஏற்படாது மாசற்ற சூழல் நிலவ உறுதி செய்வதே இந்த வாரியத்தின் குறிக்கோளாகும். தற்போது ஓர் முழுநேர தலைவர், ஓர் அலுவல்சார் உறுப்பினர், மூன்று பகுதிநேர உறுப்பினர்கள் மற்றும் ஓர் செயலாளர் இவ்வாரியத்தில் பணி புரிகின்றனர்.

வாரியம் பின்கற்றும் நிர்வாக, கட்டுப்பாட்டு நெறிமுறைகள் நாடு முழுவதும் உள்ள வல்லுனர்களால் பல தள மீளாய்வுகளுக்கு வழிவகுக்கிறது. இந்த வல்லுனர்கள் புகழ்பெற்ற கல்வி நிறுவனங்கள் மற்றும் அரசு அமைப்புகளிலிருந்து தேர்ந்தெடுக்கப்படுகின்றனர். 
## மேற்கோள்கள்


பகுப்பு:இந்தியாவில் அணுசக்தி
பகுப்பு:அணுசக்தி கட்டுப்பாட்டு அமைப்புகள்
பகுப்பு:இந்தியப் பிரதமர் அலுவலகம்
ஆரிப் பட்

**ஆரிப் பட்** (Arif Butt, உருது : عارف بٹ பிறப்பு: மே 17 1944, இறப்பு சூலை 11. 2007 முன்னாள்பாக்கித்தானியத் துடுப்பாட்டக்காரர்). இவர் மூன்று தேர்வுத் துடுப்பாட்டப் போட்டியிலும், 97 முதல்தர துடுப்பாட்டப் போட்டிகளிலும் கலந்து கொண்டுள்ளார். 1967 இலிருந்து 1968 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1944 பிறப்புகள்
பகுப்பு:2007 இறப்புகள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
சக்தி நடவடிக்கை

**சக்தி நடவடிக்கை ** (Operation Shakti) அல்லது **பொக்ரான் - II** (Pokharan-II) என்று இந்தியா பொக்ரான் சோதனை களத்தில் நடத்திய ஐந்து அணுகுண்டு சோதனை வெடிப்புகள் குறிப்பிடப்படுகின்றன. இவற்றில் மூன்று மே 11, 1998ஆம் ஆண்டிலும் இரண்டு அதே ஆண்டு மே 13 நாளிலும் வெடிக்கப்பட்டது. இந்த அணுகுண்டு சோதனைகள் இந்தியாவிற்கு எதிராக பல நாடுகள் பல்வேறுதரப்பட்ட வணிகத்தடைகளை விதிப்பதற்கு காரணமாக அமைந்தது. மேலும் அதே ஆண்டு பாக்கித்தான் மே 28 மற்றும் மே 30ஆம் நாட்களில் அணுகுண்டு சோதனைகளை நடத்தத் தூண்டுதலாக அமைந்தது.

இந்தியா முதன்முதலாக 18 மே 1974 அன்று  சிரிக்கும் புத்தர் என்று குறிக்கப்பட்ட அணுகுண்டு சோதனையை நடத்தியது. கால் நூற்றாண்டுக்குப் பிறகு மே 11,1998 அன்று புத்த பூர்ணிமா நாளன்று இரண்டாவது சோதனையை நடத்தியது. ஆட்சியிலிருந்த இந்து தேசியக் கட்சியான பாரதிய ஜனதா கட்சி இந்த நடவடிக்கைகளுக்கு "சக்தி" என்று குறிப்பெயர் வழங்கியிருந்தது. *சக்தி* என்ற சமசுகிருதப் பெயர் ஆற்றல் எனப் பொருள் தருவதுடன் இந்து சமயப் பெண் கடவுளையும் குறிக்கும் சொல்லாகும்.

அந்நாளில் பாதுகாப்பு ஆராய்ச்சி மற்றும் மேம்பாடு நிறுவனத்தின் தலைவராகவும் பிரதமரின் தலைமை ஆலோசகராகவும் பணியாற்றிய (பின்னாளில் குடியரசுத் தலைவராகப் பொறுப்பேற்ற) முனைவர் அப்துல் கலாம் மற்றும் அணுசக்தித் துறையின் தலைவராக பணியாற்றிய முனைவர் ஆர்.சிதம்பரம் இத்திட்டத்தின் முதன்மை ஒருங்கிணைப்பாளர்களாக செயல்பட்டனர்.

## தேசிய தொழில்நுட்ப நாள்
இந்த நாளை நினைவுறுத்துமாறு ஆண்டுதோறும் மே 11ஆம் நாள் **தேசிய தொழில்நுட்ப நாளாக**க் கொண்டாடப்படுகிறது. இந்த நாளில் அறிவியல் மற்றும் தொழில்நுட்பத்தில் சிறப்பெய்திய தொழிலகங்களுக்கும் தனிநபர்களுக்கும் விருதுகள் கொடுக்கப்படுகின்றன.

## மேற்கோள்கள்

### வெளியிணைப்புகள்
* Nuclear Weapons Archive: Operation Shakti
* 'India aborted nuclear bomb plans in 1994' 
;நூல்கள்:
* சிஐஏ எவ்வாறு ஏமாற்றப்பட்டது - ராஜ் செங்கப்பா (ஆங்கிலம்) 

பகுப்பு:1998 நிகழ்வுகள்
பகுப்பு:அணுகுண்டு சோதனைகள்
மதுரைக் கவுணியன் பூதத்தனார்

**மதுரைக் கவுணியன் பூதத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 74.

## புலவர் பெயர் விளக்கம்
### கவுணியன்
* கவுள் = கன்னத்தின் உட்பகுதி, கடைவாய்
நெடுங்கழுத்துப் பரணர் கழுத்து உறுப்பால் பெயர் பெற்ற புலவர். அதுபோல இந்தப் புலவர் கவுள் உறுப்பால் பெயர் பெற்ற புலவர்.

#### [[சோணாட்டுப் பூச்சாற்றூர்ப் பார்ப்பான் கவுணியன் விண்ணத்தாயன்]]
சோழநாட்டில் வாழ்ந்த இந்தப் பார்ப்பானும் கழுத்து உறுப்பால் பெயர் பெற்றவன். இவன் ஒரு வள்ளளல்.

### பூதத்தன்
பூதங்கள் ஐந்து என்று திருக்குறள் குறிப்பிடுகிறது.271 பூதங்கள் ஐந்தும் அகத்தே நகும் 
நிலம், நீர், தீ, காற்று, ஆகாயம் என்னும் இந்தப் பூதங்கள் ஐந்தும் நமக்கு வெளியிலும், உடலுக்குள்ளும் இருக்கின்றன. இந்த உண்மையை உணர்ந்தவன் பூதத்தன்.

## பாடல் சொல்லும் செய்தி
தலைவன் பிரிந்த காலத்தில் வருந்தும் தலைவியைப் பொறுத்துக்கொள்ளுமாறு தோழி வற்புறுத்துகிறாள். தலைவி பொறுத்துக்கொள்ள முடியவில்லையே என்று தோழியிடம் சொல்லி வருந்துவதை இப்பாடல் சொல்கிறது.

### கார்காலம்
* மூதாய் - குருதி சொட்டுச் சொட்டாக விழுந்து கிடப்பது போல வெல்வெட்டுத் துணி போல் மேனி பூத்திருக்கும் தம்பலப் பூச்சிகள் புறவு(முல்லை)நிலத்தில் மேய்கின்றன.
* களர்மணல் பரப்பில் முல்லை வண்டுகள் உண்ணும்படி பூத்திருக்கிறது.
* பிணைமான்கள் மருண்டு பார்க்கின்றன.
வலவ! இப்படிப்பட்ட நிலத்தில் தேரை விரைந்து செலுத்துக.

இவ்வாறெல்லாம் சொல்லிக்கொண்டு தலைவன் இன்றே வருவான், பொறுத்திரு என்கிறாய். மாலை வந்ததும் கோவலர் குழலோசை கேட்கிறதே! என்செய்வேன்? - தலைவி தோழியிடம் சொல்கிறாள்.

பகுப்பு:சங்கப் புலவர்கள்
ஊதாக் கடல் விண்மீன்

**ஊதாக் கடல் விண்மீன்** (*Purple Sea Star*) அல்லது **காவிவண்ண நட்சத்திரமீன்** (*Ochre Sea Star*) பசிபிக் பெருங்கடற் பகுதியில் பொதுவாகக் காணப்படும் ஒரு கடல் விண்மீன் இனமாகும் (*Pisaster ochraceus*). மறைதிறவு இனக் கருதுகோளில் (:en:keystone species) முக்கியமானதாக இவ்வினம் விளங்குகின்றது. கலிபோர்னிய கருநீலச்சிப்பி (*Mytilus californianus* ) போன்ற சிப்பி இனங்களிற்கு கொன்றுண்ணியாக விளங்கி அவற்றை உணவாகப் பயன்படுத்துவதன் மூலம் ஊதாக் கடல் விண்மீன்கள் சூழ்நிலையியல் சமநிலையைப் பேணுகின்றன. இத்தகைய விண்மீன்கள் இல்லாத சந்தர்ப்பம் ஒன்று செயற்கையாக உருவாக்கப்பட்டபோது கருநீலச்சிப்பிகளின் எண்ணிக்கை பெருகியது, அலையிடை கடல் மண்டலத்தில் அவற்றின் ஆதிக்கம் பெரிதாகியது, இது சிப்பிகளின் உண்ணும் தாவர வகையான மிதவைத் தாவர உயிரிகள் (:en:Phytoplankton) அழிக்கப்படுவதற்கு உந்துகோலாக அமைந்தது.

இந்த நிகழ்வு, சூழ்நிலையியலில் ஒரு தீங்கான விளைவாகும். புவியின் வளிமண்டலத்திற்கு ஒட்சிசனை வழங்குவதில் இந்த மிதவைத் தாவர உயிரிகள் முக்கிய பங்கை ஆற்றுகின்றன. மிதவைத் தாவர உயிரிகளின் எதிரியான சிப்பி இனங்களை மட்டுப்படுத்தி வைத்திருப்பதனால் நட்சத்திரமீன் ஒரு திறவு இனமாக, சூழலைப் பாதுகாக்கும் உயிரியாக நோக்கப்படுகின்றது.

File:Ochre_sea_stars.jpg|கடல் விண்மீன் கூட்டம், பிரித்தானிய கொலம்பியா

## மேற்கோள்கள்


பகுப்பு:முட்தோலிகள்
பகுப்பு:கடல்வாழ் உயிரினங்கள்
அனில் டல்பட்

**அனில் டல்பட் சோனவரியா** (*Anil Dalpat Sonavaria*, உருது : انیل دلپت, ஹிந்தி अनील दलपत सोनावारिया, பிறப்பு: செப்டம்பர் 23 1963), ஒரு பாக்கித்தானியத் துடுப்பாட்டக்காரர். குச்சக்காப்பாளர். இவர் ஒன்பது தேர்வுத் துடுப்பாட்டப் போட்டியிலும், 15 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

## மேற்கோள்கள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
ஆண்டாவோ டி சோசா

**ஆண்டாவோ டி சோசா** (*Antao D'Souza,* பிறப்பு: சனவரி 17 1939), ஒரு பாக்கித்தானியத் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டியிலும், 61 முதல்தர துடுப்பாட்டப் போட்டிகளிலும் கலந்து கொண்டுள்ளார். 1959 இலிருந்து 1962 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1939 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
இகுத்திசாமுத்தீன்

**இகுத்திசாமுத்தீன்** (Ehteshamuddin, பிறப்பு: செப்டம்பர் 4 1950, முன்னாள் பாக்கித்தானியத் துடுப்பாட்டக்காரர்). இவர் ஐந்து தேர்வுத் துடுப்பாட்டப் போட்டியிலும், 134 முதல்தர துடுப்பாட்டப் போட்டிகளிலும் கலந்து கொண்டுள்ளார். 1979 இலிருந்து 1982 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1950 பிறப்புகள்
பகுப்பு:வங்காள மக்கள்
சலீம் இலாஹி

**சலீம் இலாஹி ** (*Saleem Elahi,* பிறப்பு: நவம்பர் 21 1976), ஒரு பாக்கித்தானியத் துடுப்பாட்டக்காரர். இவர் 13 தேர்வுத் துடுப்பாட்டப் போட்டியிலும், 48 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 இலிருந்து 2004 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
சஹுர் இலாஹி

**சஹுர் இலாஹி ** (*Zahoor Elahi*, பிறப்பு: மார்ச்சு 1 1971), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 14 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 இலிருந்து 1997 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
பய்சல் இக்பால்

**பைசல் இக்பால்** (*Faisal Iqbal,* பிறப்பு: டிசம்பர் 30 1981), ஒரு பாக்கித்தானியத் துடுப்பாட்டக்காரர். இவர் 26 தேர்வுத் துடுப்பாட்டப் போட்டியிலும், 18 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003 இலிருந்து 2006 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:பாக்கித்தானியத் தேர்வுத் துடுப்பாட்டக்காரர்கள்
2011 தமிழ்நாடு சட்டமன்றத் தேர்தல் முடிவுகள் (நாகப்பட்டினம் மாவட்டம்)

நாகப்பட்டினம் மாவட்டத்தில் சீர்காழி (தனி), மயிலாடுதுறை, பூம்புகார், நாகப்பட்டினம், கீழ்வேளூர் (தனி), வேதாரண்யம் எனும் ஆறு சட்டமன்றத் தொகுதிகள் இடம் பெற்றுள்ளன. இந்த சட்டமன்றத் தொகுதிகளுக்கு 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தல் முடிவுகள் இங்கு தரப்பட்டுள்ளன.

* 2011 தமிழ்நாடு சட்டமன்றத் தேர்தலில் நாகப்பட்டினம் மாவட்டத்தில் போட்டியிட்ட வேட்பாளர்களின் பெயர்கள், அவர்களது கட்சி, சின்னம் மற்றும் பெற்ற வாக்குகள் பற்றிய விரிவான தகவல்கள்:

# வெற்றி பெற்ற வேட்பாளர் பெயர் வண்ணத்தில்
# இரண்டாவதாக வந்த வேட்பாளர் பெயர் -
# கட்டுப்பணம் (டெபாசிட்) திரும்பக் கிடைத்தவர் - வண்ணம்

### [[சீர்காழி (தனி) (சட்டமன்றத் தொகுதி)|சீர்காழி (தனி)]]

### [[மயிலாடுதுறை (சட்டமன்றத் தொகுதி)|மயிலாடுதுறை]]

### [[பூம்புகார் (சட்டமன்றத் தொகுதி)|பூம்புகார்]]

### [[நாகப்பட்டினம் (சட்டமன்றத் தொகுதி)|நாகப்பட்டினம்]]

### [[கீழ்வேளூர் (சட்டமன்றத் தொகுதி)|கீழ்வேளூர் (தனி)]]

### [[வேதாரண்யம் (சட்டமன்றத் தொகுதி)|வேதாரண்யம்]]

## மேற்கோள்கள்